Hersoni vabastamine
11. novembril 2022 vallutasid Ukraina relvajõud (ZSU) tagasi Hersoni linna ja muud Hersoni oblasti piirkonnad ning osa Mõkolajivi oblastist Dnepri jõe paremkaldal. Alates 2. märtsist linna okupeerinud Venemaa relvajõud taganesid 9.–11. novembril 2022 vasakkaldale. Ukraina sõdureid tervitati linnaväljakul rõõmuhõiske ja suurte pidustustega. Sündmused olid 2022. aasta Hersoni vastupealetungi kulminatsiooniks ja neid peeti suureks löögiks Venemaa presidendile Vladimir Putinile, kes oli kuulutanud Hersoni "igaveseks ajaks" Venemaa osaks.